text: РЕШЕНИЕ НА СЪВЕТА
  от 8 юли 2014 година
  относно заличаване на името на заместващ съдия в Съда на публичната служба на Европейския съюз от изготвения списък съгласно Решение 2013/181/ЕС
  (2014/444/ЕС, Евратом)
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз, и по-специално член 257 от него,
  като взе предвид Договора за създаване на Европейската общност за атомна енергия, и по-специално член 106а, параграф 1 от него,
  като взе предвид Протокола относно статута на Съда на Европейския съюз, и по-специално член 62в, втора алинея от него,
  като взе предвид Регламент (ЕС, Евратом) № 979/2012 на Европейския парламент и на Съвета от 25 октомври 2012 г. за заместващите съдии в Съда на публичната служба на Европейския съюз (1), и по-специално член 4, първа алинея от него,
  КАТО ИМА ПРЕДВИД, ЧЕ:
  (1)
  С писмо от 7 март 2014 г. г-н Haris TAGARAS подаде оставка от своите функции на заместващ съдия в Съда на публичната служба на Европейския съюз (по-нататък наричан „Съд на публичната служба“).
  (2)
  Регламент (ЕС, Евратом) № 979/2012 предвижда, че при подаване на оставка името на заместващ съдия се заличава от списъка на заместващите съдии.
  (3)
  Поради това е необходимо да се приеме решение относно заличаване на името на г-н Haris TAGARAS от списъка на заместващите съдии в Съда на публичната служба, изготвен съгласно Решение 2013/181/ЕС на Съвета (2),
  ПРИЕ НАСТОЯЩОТО РЕШЕНИЕ:
  Член 1
  Името на г-н Haris TAGARAS, бивш съдия в Съда на публичната служба, се заличава от списъка на заместващите съдии в Съда на публичната служба на Европейския съюз, изготвен съгласно член 1 от Решение 2013/181/ЕС.
  Член 2
  Настоящото решение влиза в сила в деня след публикуването му в Официален вестник на Европейския съюз.
  Съставено в Брюксел на 8 юли 2014 година.